ওয়েব ডেস্ক: পুরভোট নিয়ে আজ বসছে সর্বদলীয় বৈঠক। বিরোধীদের অভিযোগ রাজ্যজুড়ে সন্ত্রাস চলছে। সিপিআইএমের দাবি, অধিকাংশ জায়গাতেই প্রচার করা যাচ্ছে না। দেওয়াল লিখন মুছে দেওয়া হচ্ছে। কংগ্রেসের অভিযোগ, তৃণমূলের চাপে বহুজায়গায় প্রার্থী দিয়েও প্রত্যাহার করে নিতে হয়েছে। একই আর্জি বিজেপিরও। সর্বদলীয় বৈঠকে সুষ্ঠ নির্বাচনের দাবিতে সরব হবে বিরোধীরা। অন্যদিকে শাসক দল এই অভিযোগ উড়িয়ে দিয়ে বলেছে সাংগঠনিক ত্রুটির কারণে প্রার্থী না দিতে পারার দায় এখন তৃণমূলের ওপর চাপানো হচ্ছে। ইতিমধ্যেই রাজ্য সরকার জানিয়ে দিয়েছে আধাসামরিক বাহিনী নিয়ে তাদের কোনও আপত্তি নেই। কোথায় কত কোম্পানী আধাসামরিক বাহিনী দেওয়া হবে তাও চূড়ান্ত হবে আজকের বৈঠকে।